O‘zbekistonlik temiryo‘lchilar 2016 yilning sentabriga qadar 186 kilometr uzunlikdagi Pop-Qo‘qon-Andijon temir yo‘lining elektrlashtirish ishlarini yakunlashadi. Bu yo‘l Xitoy-Markaziy Osiyo xalqaro tranzit temir yo‘lining bir qismi bo‘ladi. Qayd etish kerakki, O‘zbekiston 2016 yil martigacha “Angren – Pop” yangi, elektrlashtirilgan temir yo‘lni ishga tushirishga qaror qilgan. Biroz oldinroq, yangi yilda Andijonda yangi temir yo‘l bekati foydalanishga topshirilishi ma’lum bo‘lgandi.